Diari Oficial de la Generalitat Valenciana


Sumari del DOGV 9449, del 14-10-2022 (2022/9308)

Extracte de la Resolució de 7 d'octubre de 2022, de la vicerectora d'Estudiantat i Vida Saludable, de la Universitat Jaume I de Castelló, per la qual es convoquen ajudes per a l'assistència i participació en activitats acadèmiques extracurriculars de l'alumnat dels programes de doctorat de la Facultat de Ciències Humanes i Socials de la Universitat Jaume I entre juny i novembre de 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9308


Data del document
:   07-10-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 7 d'octubre de 2022, de la vicerectora d'Estudiantat i Vida Saludable, de la Universitat Jaume I de Castelló, per la qual es convoquen ajudes per a l'assistència i participació en activitats acadèmiques extracurriculars de l'alumnat dels programes de doctorat de la Facultat de Ciències Humanes i Socials de la Universitat Jaume I entre juny i novembre de 2022. [2022/9308]  
  
BDNS (identif.): 652964.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/652964  
  
Primer. Beneficiaris  
Podran ser beneficiaris d'aquestes ajudes les persones físiques que reuneixen els següents requisits:  
a) Ser estudiant/a d'un programa de doctorat de la Facultat de Ciències Humanes i Socials durant l'any 2022.  
b) Haver realitzat una activitat avalada per un PDI del programa de doctorat al qual pertany l'estudiant/a sol·licitant.  
c) No haver rebut cap finançament o ajut per a la realització de l'activitat.  
No poden obtindre la condició de beneficiàries les persones o entitats en les quals concórrega alguna de les circumstàncies següents:  
a) No poden sol·licitar ajudes les persones que ja no formen part de la Universitat Jaume I.  
b) Només es concedirà una ajuda per persona per aquesta convocatòria.  
c) Només es concedirà la beca a l'alumnat amb un aval d'un PDI que tinga vinculació laboral amb l'UJI durant l'any 2022.  
  
Segon. Finalitat  
Aquestes bases tenen per objecte regular la concessió d'ajudes a l'alumnat de doctorat de la Facultat de Ciències Humanes i Socials de la Universitat Jaume I per a la realització d'activitats acadèmiques extracurriculars per a la millora del currículum formatiu d'aquest estudiantat.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 1.280 ?.  
  
Cinqué. Termini de presentació de sol·licituds  
Fins al 10 de novembre de 2022.  
  
Castelló de la Plana, 7 d'octubre de 2022.- La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M. del Carmen Pastor Verchili.